InVia Stellenbosch | kursusse
WAT DOEN ONS | KURSUSSE
"Ontwaak, jy wat slaap, en staan op uit die dode, en Christus sal oor jou skyn." Ef 5:14
Paulus erken dat hy sukkel met patrone binne hom wat sy geestelike groei belemmer. "Die goeie wat ek wil doen, doen ek nie, maar die slegte wat ek nie wil doen nie, dit doen ek." (Rom 7:19). So stelling vra moed en eerlikheid en iemand wat baie bewus is van sy eie gebrokenheid. Jy verwag dit nie van iemand wat 60% van die NT geskryf het nie!
Noem dit nou maar gebrokenheid, vlees, swakhede, sonde, ego-patrone of watookal – elke mens wat bewustelik probeer leef sal hierdie menslike dilemma ervaar. Daar is iets in ons wat ons altyd klein wil hou, iets wat ons innerlike wêreld versmoor en ons siel uitverkoop aan 'n uiterlike wêreld. Daar is iets in elke mens wat die splinter kan raaksien maar nie die balk in ons eie oog nie. (Matt 7:5).
Daarom word ons uitgenooi op 'n geestelike reis waar ons verander kan word in die beeld van Christus. Paulus se een metafoor vir die geestelike reis is om wakker te word!
Lig is 'n byproduk van "wakker word" of bewus word en nie net om meer te bid, of te doen of meer geestelik te probeer wees nie. Wanneer Christus oor ons skyn kan ons sien wie ons werklik is en dan is elke mens verskriklik mooi omdat ons ware geskapenheid ons aan God verbind.
Die Enneagram is 'n wonderlike instrument wat ons kan help om ons ware geskapenheid of ware self te ontdek en uit te leef.
Ons almal kyk met verskillende brille of lense na onsself, na God en die wêreld om ons - maar ons is nie bewus van die lense waardeur ons kyk nie.
HOE KAN EK BEWUS RAAK VAN MY EIE LENSE?
Enneagram vir tieners
Ek wil my ouers en vriende beter verstaan om te groei in my verhoudings, maar is onseker hoe om myself beter te verstaan.
Ek het my Enneagram-nommer, maar hunker na heelheid en integrasie binne myself en God se liefde.
HOE INTEGREER EK LIEFDE BINNE MYSELF?
Vanjaar word die KURSUS gevolg deur 'n Retreat.
EK HET REEDS DIE KURSUS VOLTOOI EN WIL GRAAG MEER WEET OOR DIE RETREAT...
"Die Enneagram was vir my en my man 'n wonderlike en onvergeetlike ervaring. Dit wat ons daar kon leer van onsself en ook om ander beter te kan hanteer was absoluut lewensveranderend."
"Baie dankie vir hierdie ongelooflike tool vir my lewe vorentoe. Ek sal dit nooit vergeet nie. Ek wens een en elke mens in die wêreld kan so iets doen."
"Die Enneagram is een van die grootste geskenke wat ek nog ooit ontvang het. Dit het my met 'n ervaring gelaat van groot dankbaarheid en aanvaarding vir myself en vir ander mense, en God se glimlag oor my lewe."